VándorBagoly- díj 2024

Óbudai Platán Könyvtár gyermekkönyvtára, Budapest

A könyvtár Budapesten működik a III. kerületben, önkormányzati fenntartásban.

2010-ben alakították ki a12+néven a tizenévesek+"kuckós" helyét.

Elindították a Zsebszínház sorozatot, mely azután terem nagyságú lett.

Drámapedagógiai foglalkozás sorozatuk már 14 éves: Sün Tóbiás Könyvtára címen, egy interaktív mese-és könyvtárhasználati játék/ld. élménykönyvtár/.

Tartanak verses foglalkozásokat is, van Könyvtársasozó foglalkozás is.

2015 óta vannak nyári "táboraik".

A kerület rendezvényei is ott vannak játékos feladataikkal.

A könyvtár YouTube csatornáján felolvasások, kézműveskedést segítő videók, papírszínházas előadások nézhetők.

A helyi önkéntesek a Móka Műhely kézműves foglalkozásokat vezetik.

Különlegességük az élőszereplős társasjátékuk a Titokzatos Könyvtár nevet viseli.

A könyvtár bővítése pályázati pénzekből valósult meg, így lett neontábla, padlómatrica is, melyek segítenek a korosztályi eligazodásban.

Három korcsoportnak alakítottak ki helyszíneket, figyelembe véve jellemzőiket.

Miniknek /0-6 év/, Menők /7-12 év/,12+.

A kicsiket meseszőnyeg és egy kis  meseház várja, a nagyok a babzsákfotelek kényelmét élvezhetik.

Szép társasjáték gyűjteményük van, ezeket helyben lehet használni.

A szülőket a Tudatos szülő különgyűjtemény szolgálja.

A hagyományos könyvtárbemutatók és egyéb  elfogadott foglalkozástípusok tartása egész évben folyamatos.

Külön foglalkoztató terem várja a könyvtárhasználókat, ezt a termet használják a külsősök is,pl. a finnországi ARKKKI kézművesek.

A könyvtár udvarán egy kis faház és kültéri játékok, óriástábla, függőágy várja az olvasókat.

A könyvtár terasza is használatban van, ott az olvasás mellett pingpongozni is lehet.

2022 óta az ökoszemlélet jegyében telnek napjaik.

Diafilmek mellett diavetítőt is kölcsönöznek, ami nagy siker.

Nagy divat pár éve  az olvasási kihívások meghirdetése, itt is van ilyen, a nyolc hónapon átívelő Gyermek Olvasói Kihívás'24.

Foglalkozásaikból még egy kis ízelítő: kutyaterápiás Polli kutyával, zeneterápia szülőknek, Magyar Népmese Napja megünneplése, Hímzőkör, Társasjátékkör, OKN programjaiban részvétel, kortárs szerzőkkel való találkozók.

Kiállításaikon a kortárs illusztrátorok mutatkozhatnak be.

A szülők és a gyerekek is tehetnek javaslatot a dokumentumok gyarapítására.

Öröm látni, hogy egy hálózatba sem tartozó könyvtár milyen jól végzi munkáját, hogyan keresi meg a továbblépés lehetőségeit, megérdemelten kapják a díjat.

Budapest, 2024. november 12.

MKE Gyermekkönyvtáros Szekció

VándorBagoly Bizottság